open-index/open-wikipedia-markdown huggingface dataset:
Secesión (política)

Unha **secesión**, do latín *secessĭo, -ōnis*, 'separación', 'afastamento', é o acto de retirarse dunha organización, unión ou entidade política. Tipicamente hai un forte factor diferencial que motiva a retirada.

A secesión pode ser un feito ou un dereito. Como dereito o fenómeno político da secesión require a previa existencia dun Estado Federal ou Confederal, do que forme parte o Estado que manifesta a súa vontade de separarse da unión.

A secesión, como feito, adoita confundirse coa independencia. Pero non é igual. Nas guerras de secesión (como a Guerra de Secesión de Estados Unidos), o decisivo é a vontade que ten un Estado preexistente de separarse da unión con outros Estados, mentres que nas guerras de independencia trátase do nacemento dun novo Estado.

## Notas 
## Véxase tamén 
### Outros artigos 
* Guerra de Secesión.
### Ligazóns externas 
* Secesión , *Glosario de conceptos políticos usuales*, EUMED .
* *El derecho de secesión renace en EEUU* , por Manuel Llamas .
The Open Door

***The Open Door*** é o segundo álbum de estudio da banda americana Evanescence, coa discográfica Wind-Up Records. O primeiro país no que foi publicado foi Polonia o 25 de setembro de 2006, seguido os seguintes días dos outros países, sendo o último país Estados Unidos de América o 3 de outubro dese mesmo ano. Desde que saíu á venda leva vendidas máis de 6 millóns de copias en todo o mundo.

## Características 
Nun principio, esperábase que o álbum fose publicado a comezos do 2006, mais a folga do guitarrista Terry Balsamo e a saída dos membros da banda Ben Moody e Tim McCord, entre outros motivos, atrasou a data ata setembro de 2006. A maioría das cancións foron escritas por Amy Lee e Terry Balsamo. Caracterízase por estar composto por letras escuras, onde o estilo predominante é rock gótico, aprécianse influencias clásicas, e tamén outros estilos como heavy metal, opera ou pop. Destaca a colaboración con The Millennium Choir nas cancións “Your Star” e “Lacrymosa”. A banda xa traballara con este coro no seu anterior álbum *Fallen*, en cancións coma “Whisper” e “Everybody's Fool”.

## Listaxe de cancións 
A edición xaponesa conta, cunha canción máis, que é unha versión acústica de "Call Me When You're Sober". Outras cancións escritas pero que non foron incluídas na versión final do álbum foron:
* The Last Song I'm Wasting On You
* If You Don't Mind
* Together Again ( publicada en 2012 co fin de recadar fondos para Haití, tralo terremoto sufrido)

## Videografía e singles 
O primeiro single de presentación do álbum foi “Call Me When You're Sober”. O 8 de xaneiro de 2007, publican o seu segundo single “Lithium”, e o vídeo foi dirixido por Paul Fedor. O seu terceiro vídeo foi publicado o 25 de maio de 2007, e foi dirixido por Paul R. Brown para a canción “Sweet Sacrifice”. O último single do álbum foi para a canción “Good Enough” , e foi publicado o 11 de setembro de 2007.

Ademais disto, en outubro de 2007, “Weight of The World” foi single promocional só en Colombia.
King of the Road

***King of the Road*** é o sexto álbum de estudio da banda estadounidense de stoner rock Fu Manchu, editado o 15 de febreiro de 1999. As edicións xaponesa e europea contan co tema "Breathing Fire" na vez de "Drive". "Breathing Fire" estaba na versión demo do disco que foi enviado ás emisoras de radio, clubs e seareiros.

## Listaxe de cancións
Segunda división española 2003/04

A tempada **2003–04** da **Segunda División de España** de fútbol foi a 73ª edición desta competición. Comezou o 31 de agosto&nbsp;de 2003 e finalizou o 20 de xuño de 2004.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén 
### Ligazóns externas 
* Web oficial da LFP
* Web oficial da Real Federación Española
Shelter

A voz **shelter**, que en lingua inglesa significa *abeiro*, *refuxio*, pódese referir a:

## Música
*Shelter - grupo musical hardcore punk estadounidense
*Shelter Records - editora discográfica independente de Hip Hop 
**Shelter* - álbum de 1986 de Lone Justice
**Shelter* - álbum de 1997 de Brand New Heavies
**Shelter* - álbum de 2003 do dúo musical Rasa
**Shelter* - álbum de 2014 de Alcest

## Cinema
**Shelter* - filme de 1998 dirixido por Scott Paulin
**Shelter* - filme de 2007 dirixido por Jonah Markowitz
**Shelter* - filme de 2008 dirixido por Chris Elston
**Shelter* - filme de 2010 dirixido por Måns Mårlind e Björn Stein
**Shelter* - filme de 2014 dirixido por Paul Bettany

## Outros
*Shelter - cabina para aparatos de transmisión e recepción de sinais de radio, televisión e telefonía.
*Shelter - automóbil experimental neerlandés producido en 1956
Rei Gnomo Kyrië

miniatura|Estatua dedicada ao rei Kyrië en Hoogeloon obra de Wim Gubbels (1985)

O **Rei Gnomo Kyrië** (***Kabouterkoning Kyrië*** en neerlandés) é segundo as lendas tradicionais o xefe dos gnomos da rexión de Kempen (territorio limítrofe entre Flandres e os Países Baixos) con base na vila de Hoogeloon, onde vivía o rei nunha mámoa coñecida como Kerkakkers do Monte dos Gnomos (Kabouterberg). Os gnomos de Kempen eran criaturas benéficas que axudaban os labregos e as familias da veciñanza pola noite e que non querían que os visen os humanos, que eran castigados polos propios gnomos cando se atrevían a espialos.

## A morte de Kyrië 
Un día un cazador disparou sobre o rei Kyrië en Riethoven, coas súas últimas forzas logrou chegar á Montaña do Diaño (Duivelsberg), onde había unha aldea habitada por gnomos. O cazador curioso polo que sucedía na montaña escoitou laiarse aos gnomos que dicían: Morreu Kyrië!, a nova da morte do rei pola gravidade das súas feridas espallouse entre todos os gnomos da rexión, e tras soterralo nalgún lugar de Hoogeloon deixaron a rexión cara algún lugar descoñecido. Desde aquela ninguén volveu ver aos gnomos de Kempen.

## Véxase tamén 
### Ligazóns externas 
* A lenda do rei Kyrië no Verhalenbank .
Piruleta

miniatura|Piruleta con forma de corazón
Unha **piruleta** é  un produto de repostería que consiste nun caramelo colocado nun pau de madeira ou plástico, fabrícanse en gran variedade de formas e tamaños e ás veces tamén con recheo en forma de goma de mascar. Na cultura popular asocianse con Telly Savalas, protagonista da serie Kojak.

## Véxase tamén 
### Outros artigos
*Chupa Chups.
Provincia do Sur, Serra Leoa

A **Provincia do Sur** é unha das catro provincias de Serra Leoa. Cobre unha área de 19.694&nbsp;km² e albergaba unha poboación de 1.377.067 persoas en 2004. A capital é a cidade de Bo. A meirande parte da poboación pertence ao grupo étnico mandé.
## Distritos 
*Distrito de Bo, con capital en Bo.
*Distrito de Bonthe
*Distrito de Moyamba
*Distrito de Pujehun
Balcáns (homónimos)

O topónimo **Balcáns** pode referirse a:

* **Cordilleira dos Balcáns** ou **Montes Balcáns**, unha cordilleira do sueste de Europa.
* **Balcáns**, unha rexión xeopolítica e cultural do sueste de Europa.
* **Península dos Balcáns** ou **península Balcánica**, unha península do sueste de Europa.

## Véxase tamén 
### Outros artigos
* Balkan
Elafónisos

**Elafónisos** (grego Ελαφόνησος) é unha pequena illa grega entre o Peloponeso e Citera. Atópase na costa de Cabo Malea e Vatika. A superficie da illa é de 19&nbsp;km².

A poboación é de entre 300 e 350 persoas durante o inverno, pero se incrementa dramaticamente nos meses de verán. Durante xullo e agosto o número de turistas chega a máis de 3.000 por día (traendo con eles uns 1.600 coches). Moitas persoas visitan a illa polas súas praias de area branca. Entre as máis coñecidas das súas praias están *Sarakiniko*, *Fragos* (Simos) e *Panagias Nissia*, todas cheas de augas azulverdosas.

Elafónisos é de lonxe a illa habitada máis grande do arquipélago do Peloponeso, e a única que é un concello independente. Tamén hai algúns descubrimentos arqueolóxicos para explorar na illa e nas augas circundantes. A igrexa principal da comunidade é Agios Spyridon (en grego: Άγιος Σπυρίδων), que está construída sobre un pequeno illote separado da terra, que está conectado por unha ponte sobre augas pouco profundas co resto da illa. A superficie do concello tamén inclúe 3&nbsp;km² na parte continental que consiste principalmente na famosa *praia de Punta*.

No continente, aproximadamente, a uns 6´5&nbsp;km. ao leste está Neapoli (en grego: Νεάπολη) do municipio de Vatika. Preto de 8´5&nbsp;km ao sur do está *Cabo Frangos* (en grego: Φράγκο) na illa de Citera.

## Poboación histórica 
## Historia 
Na antigüidade, Elafónisos non constituía unha illa senón unha península co nome "Onou Gnathos" (grego: Όνου Γνάθος) (Queixada de Burro), de acordo a Pausanias.  Xusto á beira da costa de Elafonisos atópase o lugar arqueolóxico de Pavlopetri, unha cidade afundida que se remonta a principios dos anos do terceiro milenio AEC e crese que foron reclamados polo mar ao redor do 1000 AEC.

## Referencias 
## Véxase tamén
* Outras illas gregas

### Ligazóns externas 
*Elafonisos Municipality(Grego)
*Elafonisos (Inglés)
*Elafonissos(Inglés)
Can't Stop

'''"Can't Stop"'* é un sinxelo da banda estadounidense de rock alternativo e funk rock Red Hot Chili Peppers. É o terceiro sinxelo do seu álbum *By the Way''.

## Lista de cancións 
;CD single 1
# "Can't Stop" (John Frusciante single mix) – 4:29
# "If You Have to Ask" (live)
# "Christchurch Fireworks Music" (live) – 5:42

;CD single 2
# "Can't Stop" (John Frusciante single mix) – 4:29
# "Right on Time" (live)
# "Nothing to Lose" (live) – 12:58

;CD single 3
# "Can't Stop" (John Frusciante single mix) – 4:29
# "Christchurch Fireworks Music" (live) – 5:42

;7" single (2003)
# "Can't Stop" (John Frusciante single mix) – 4:29
# "Christchurch Fireworks Music" (live) – 5:43
The Zephyr Song

**"The Zephyr Song"** é un sinxelo da banda estadounidense de rock alternativo e funk rock Red Hot Chili Peppers. É o segundo sinxelo do seu oitavo álbum de estudio *By the Way*.

## Lista de cancións 
;CD single 1
# "The Zephyr Song" – 3:52
# "Body of Water" (non editada previamente) – 4:41
# "Someone" (non editada previamente) – 3:24

;CD single 2
# "The Zephyr Song" – 3:52
# "Out of Range" (non editada previamente) – 3:58
# "Rivers of Avalon" (non editada previamente) – 3:39

;CD single 3
# "The Zephyr Song" – 3:52
# "Out of Range" (non editada previamente) – 3:58

;7" vinyl
# "The Zephyr Song" – 3:52
# "Out of Range" (non editada previamente) – 3:58
Wheels

**"Wheels"** é un sinxelo da banda estadounidense de rock alternativo Foo Fighters. "Wheels", así como a canción "Word Forward", foron gravadas para o álbum recompilatorio, *Greatest Hits*, producido por Butch Vig.

## Lista de cancións 
# "Wheels" – 4:38
# "Word Forward" – 3:49
Makri, Grecia

**Makri** (en grego: Μάκρη) é unha illa grega, unha das illas Equínadas, no grupo das Illas Xónicas. Está administrada polo municipio de Ítaca e atópase ao nordés da illa. Estrabón, e a maioría dos escritores modernos, identifican Duliquio, da que Homero informa que Meges, fillo de Fileo, partiu con 40 barcos a Troia , coa illa de Makri.

## Referencias 
## Véxase tamén
* Outras illas gregas

### Ligazóns externas 
***Mapas e fotos aéreas**:
*Makri on GTP Travel Pages (en Inglés e Grego)
**Información dos mapas de: Mapquest, LiveLocal or Google or Yahoo! Maps
**Imaxes de satélite: Google or Microsoft Virtual Earth - imaxe dispoñible
Cheer Up, Boys (Your Make Up Is Running)

**"Cheer Up, Boys (Your Make Up Is Running)"** é un sinxelo da banda estadounidense de rock alternativo Foo Fighters. É o terceiro sinxelo do seu álbum *Echoes, Silence, Patience & Grace*.

## Lista de cancións 
# "Cheer Up, Boys (Your Make Up Is Running)" - 3:41
# "Band on the Run" - 5:09 (versión de Paul McCartney e Wings, 2007)
Ricardo Mella Serrano

**Ricardo Mella Serrano**, nado en Sevilla o 11 de novembro de 1889 e morto no exilio en Caracas en 1958, foi un enxeñeiro e político galego.

## Traxectoria 
Fillo do pensador anarquista Ricardo Mella e irmán da tamén política e feminista Urania Mella, foi militante do PSOE e ocupou diversos cargos dentro da súa executiva, tanto da local coma da nacional. Fundou en Vigo no 1917 o semanario de carácter socialista *La Linterna*.

Foi vicepresidente do Celta, e autor do primeiro deseño do Estadio de Balaídos Tamén colaborou co seu pai no proxecto dos tranvías da cidade.

Foi nomeado gobernador civil de Xaén no 24 de agosto do 1937, cargo que exerceu ata maio do 38, e trasladado ao mesmo posto a Alacant ata marzo do 39. Derrotada a República, tivo que fuxir a Francia e desde alí pasou á República Dominicana, onde dirixiu a revista *Nuevo Rumbo*. Marchou cara a Venezuela ao ter problemas coa ditadura de Trujillo, onde formou parte da Agrupación de Socialistas Españoles en Venezuela, da que foi botado no agosto do 1946 ao ser partidario de Negrín. Finou en Caracas no 1958.

## Notas
Walk

**"Walk"** é unha canción da banda estadounidense de rock alternativo Foo Fighters. É o segundo sinxelo do seu sétimo álbum *Wasting Light* (2011).

## Lista de cancións 
# "Walk" - 4:16
Xirobicúpula cadrada alongada

miniatura|
En xeometría, a **xirobicúpula cadrada alongada** é un dos sólidos de Johnson (*J*37). Como o seu nome indica, realízase alongando unha xirobicúpula cadrada (*J*29) e inseríndolle un prisma octogonal entre as súas dúas metades. O sólido que resulta é localmente regular polos seus vértices, o que é único entre os sólidos de Johnson, pero os seus vértices non son realmente uniformes polo que non constitúe un sólido de Arquimedes.
O sólido pódese ver tamén como resultado da torsión das cúpula cadrada (*J*4) sobre un rombicuboctaedro (un dos sólidos de Arquimedes) de 45&nbsp;graos; por esta semellanza tamén recibe o nome de **pseudorombicuboctaedro**.

## Véxase tamén
### Ligazóns externas 
*Os sólidos de Johnson en MathWorld .
Zaira Rodríguez

**Zaira Rodríguez Pérez**, nada en Cee en 1974, é unha política galega do PPdeG.
## Traxectoria 
É diplomada en Traballo Social e licenciada en Socioloxía. Foi concelleira do PPdeG en Cee tralas municipais de 1999. Foi tenente de alcalde e concelleira de Servizos Sociais cando ocupou a alcaldía Antonio Domínguez García. En 2011 foi candidata á alcaldía de Cee, quedando en segunda posición, e foi elixida deputada provincial e responsable da área de Normalización Lingüística da Deputación. O 1 de marzo de 2012 foi elixida alcaldesa de Cee logo dunha moción de censura presentada por PPdeG e BNG contra o alcalde independente Ramón Vigo Sambade. Nas municipais de 2015 perdeu a alcaldía ó verse superada polos independentes.

### Polémica 
Rodríguez levantou unha polémica a raíz dunhas declaracións súas para o diario *La Voz de Galicia* referentes á súa responsabilidade á fronte da departamento de normalización lingüística da Deputación da Coruña.

## Notas 
## Véxase tamén 
### Outros artigos 
* Eleccións municipais en Cee

### Ligazóns externas 
* Noticia en *La Voz de Galicia*
* Entrevista en *La Voz de Galicia*
Fluxo magnético

miniatura|Fluxo magnético dunha espira.

O **fluxo magnético** Φ (representado pola letra grega fi ***Φ***), é unha medida da cantidade de magnetismo, e calcúlase a partir do campo magnético, a superficie sobre a cal actúa e o ángulo de incidencia formado entre as liñas de campo magnético e os diferentes elementos de dita superficie. A unidade de fluxo magnético no Sistema Internacional de Unidades é o weber e desígnase por *Wb* (motivo polo cal se coñecen como *weberímetros* os aparatos empregados para medir o fluxo magnético). No sistema ceguesimal utilízase o maxwell (1 weber =108 maxwells).

::::**[Wb]=[V]·[s]**

Se o campo magnético *B* é vector paralelo ao vector superficie de área *S*, o fluxo *Φ* que pasa a través de dita área é simplemente o produto do valor absoluto de ambos vectores:

:\Phi={B} \cdot S \,\!

miniatura|esquerda|250px|Vectores normais a unha superficie dada.

En moitos casos o campo magnético non será normal á superficie, senón que forma un ángulo *φ* coa normal, polo que podemos xeneralizar un pouco máis tomando vectores:

:\Phi = \vec{B} \cdot \vec{S} = |\vec B| \cdot |\vec S | \, \cos(\varphi) \,\!

Xeneralizando aínda máis, podemos ter en conta unha superficie irregular atravesada por un campo magnético heteroxéneo. Deste xeito, temos que considerar cada diferencial de área:

:\Phi =  \int_S \vec{B} \cdot d\vec{S} \,

Denomínase fluxo magnético á cantidade de liñas de forza que pasan por un circuíto magnético.

## Cuantización do fluxo magnético 
miniatura|esquerda|200px|Cuantización do fluxo magnético nun anel supercondutor.

Como xa predixo Fritz London en 1948, é posible observar a cuantización do fluxo magnético en substancias supercondutoras. O cuanto de fluxo magnético é unha constante física:

:\Phi_0 = \frac{h}{2e} = 2.067 833 636 \cdot 10^{-15} \, Wb \,\!.

A inversa do cuanto de fluxo magnético KJ = 1/Φ0 acostúmase coñecer como **constante de Josephson**, por Brian David Josephson.

Empregando o efecto Josephson é posible medir con moita precisión o cuanto de fluxo magnético, o cal se empregou xunto co efecto Hall cuántico para medir a constante de Planck coa máxima precisión até hoxe feita. É bastante irónico que a constante de Planck adoite estar asociada a sistemas microscópicos, pero que o seu valor se calcule a partir de dous fenómenos macroscópicos como o efecto Josephson e o efecto Hall cuántico.

## Notas 
## Véxase tamén 
### Outros artigos 
* Campo magnético
* Lei de Faraday
* Nikola Tesla
Matilda (filme de 1996)

***Matilda*** é un filme estadounidense dirixido por Danny DeVito que se estreou en 1996. Baséase na novela de Roald Dahl *Matilda*.

## Sinopse 
Matilda Wormwood é unha nena extremadamente intelixente, cousa que ós seus pais lles é totalmente indiferente. Á idade de 6 anos, Matilda é finalmente enviada ó colexio. Mais a directora, unha ex campioa olímpica, non aprecia para nada o seu talento. Rapidamente, a grande intelixencia de Matilda fai que desenvolva un misterioso poder.

## Personaxes 
* Mara Wilson como Matilda Wormwood
* Embeth Davidtz como Jennifer Honey
* Pam Ferris como Agatha Trunchbull
* Danny DeVito como Harry Wormwood
* Rhea Perlman como Zinnia Wormwood 
* Brian Levinson como Michael "Mikey" Wormwood
* Paul Reubens como Axente Bob do FBI
* Tracey Walter como Axente Bill do FBI
* Kiami Davael como Lavender
* Jacqueline Steiger como Amanda Thripp
* Kira Spencer Hesser como Hortensia
* Jimmy Karz como Bruce Bogtrotter
* Jean Speegle Howard como Mrs. Phelps
* Marion Dugan como Cookie
* Emily Eby como Maggie
* Jon Lovitz como Mickey

## Galardóns e nomeamentos 
* 1996: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Robert Rodat

**Robert Rodat**, nado en Keene (Nova Hampshire)  en 1953, é un guionista estadounidense. Famoso por escribir o guión da oscarizada *Saving Private Ryan* (1998). Tamén escribiu o guión de *The Comrades of Summer* (1992), *Tall Tale* (1995), *Fly Away Home* con Vince McKewin (1996), e *The Patriot* (2000). Creador e coprodutor da serie de televisión *Falling Skies*.
Velocidade de fase

A **velocidade de fase** dunha onda é a taxa á cal a fase da mesma se propaga no espazo. Esta é a velocidade á cal a fase de calquera compoñente en frecuencia dunha onda se propaga (que pode ser diferente para cada frecuencia). Se tomamos unha fase en particular da onda (por exemplo un máximo), esta parecerá estar viaxando a dita velocidade. A velocidade de fase está dada en termos da velocidade angular da onda ω e do vector de onda *k* pola relación:

:v_\mathrm{p} = \frac{\omega}{k}

Hai que ter en conta que a velocidade de fase non é necesariamente igual á velocidade de grupo dunha onda, que é a taxa á cal viaxa a enerxía almacenada na onda.

A velocidade de fase da radiación electromagnética pode en certas circunstancias ser superior á velocidade da luz no baleiro, pero isto non implica que haxa transmisión de enerxía por encima de dita velocidade.

## Véxase tamén 
### Outros artigos
* Dispersión (física)
### Ligazóns externas
* Greg Egan ten un applet de Java na súa páxina web onde se aprecia a diferenza entre a velocidade de grupo da velocidade de fase.
Beneath the Planet of the Apes

***Beneath the Planet of the Apes*** é un filme dirixido por Ted Post que se estreou en 1970. Continuación do filme *O planeta dos simios* de 1968.

## Sinopse 
Unha nova nave procedente do espazo aterra ó mando do astronauta Brent, que acode na busca do desaparecido George Taylor. Volve atoparse cos simios que dominan o mundo, relegando os humanos á escravitude. Porén, coa axuda da doutora Zira seguirá as pegadas de Taylor ata a Zona Prohibida, en cuxas catacumbas (o antigo metro de Nova York) vive unha raza humana mutante con poderes telepáticos.

## Personaxes 
* James Franciscus como Brent
* David Watson como Cornelius
* Roddy McDowall como Cornelius (nas imaxes de arquivo d'*O planeta dos simios*)
* Kim Hunter como Zira
* Maurice Evans como Dr. Zaius
* Linda Harrison como Nova
* Paul Richards como Mendez
* Natalie Trundy como Albina
* Jeff Corey como Caspay
* Gregory Sierra como Verger
* Victor Buono como Home gordo
* Don Pedro Colley como Negro
* James Gregory como Xeneral Ursus
* Charlton Heston como Taylor
* Tod Andrews como Skipper
* Thomas Gomez como Ministro
* Paul Frees como Narrador

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Castro Camera

[miniatura|dereita|240px|Exterior de Castro Camera, recreado para a película *[Milk (filme)|Milk*]]
**Castro Camera** era unha tenda de fotografía situada na Rúa Castro no propio Barrio Castro de San Francisco, California, aberta por Harvey Milk desde 1972 até a súa morte en 1978. Durante a década de 1970, a tenda converteuse no centro neurálxico da crecente comunidade gai do barrio, así como tamén das campañas electorais do propio Harvey Milk a concelleiro de San Francisco.

Milk, era un ávido fotógrafo afeccionado, que tras serlle velado un rollo de película noutra tenda, decidiuse en 1972 a abrir, xunto á súa parella Scott Smith, unha tenda de fotografía cos últimos 1.000$ (dólares) que lles quedaban dos seus aforros. Pronto a tenda se convertería en foco da crecente afluencia de mozos homosexuais provenientes desde todo Estados Unidos até o Distrito Castro, onde a súa orientación sexual era ben aceptada.

Máis alá da venda de cámaras, carretes e revelado, Milk converteu a tenda nun centro social e un refuxio para os que chegaban ao Castro, converténdoa tamén en sede oficial para as eleccións de San Francisco. Pola súa involucración na promoción dos negocios de gais, Milk pronto sería coñecido extraoficialmente como o "Alcalde da Rúa Castro". Daniel Nicoletta, o fotógrafo coñecido como mellor cronista de Milk durante esa época, coñeceu ao seu xefe Milk traballando para el como dependente, para logo traballar como asistente da tenda e voluntario das campañas das súas campañas.

[miniatura|esquerda|240px|Interior de Castro Camera, recreado para a película *[Milk (filme)|Milk*]]
Unha clienta, Anne Kronenberg, que logo se convertería na xefa de campaña de Milk, tamén o coñeceu na súa tenda, e a primeira impresión que se levou de Milk foi que era un "maníaco delirante". Outros membros do círculo íntimo de Milk como Cleve Jones e o seu autor de discursos Frank Robinson coñecéronse, fixéronse amigos, e traballaron con Milk tamén na tenda.

En 1978, un forte encarecemento do alugueiro, fixo que Harvey e Scott abandonaran o número 575 da Rúa Castro. A tenda "Castro Camera" foi trasladada ao número 2362 da Rúa Market, mentres que Harvey e Scott trasladaron a súa residencia ao número 22 da Rúa Henry.

No 2008, o número 575 da Rúa Castro, que actualmente é unha tenda de regalos, foi usado como decorado e localización para a película *Milk*, baseada na vida de Harvey Milk, recreando para iso a estética que o edificio tiña durante os anos 70. O decorado foi recreado coidadosamente ao detalle, incluíndo ademais unha vella cadeira de brazos vermella de barbeiro, o que chamou a atención de numerosos residentes de barrio que recordaban o estado orixinal da tenda.

O edificio foi declarado como histórico e fronte a el hai unha placa conmemorativa á figura de Harvey Milk.
miniatura|dereita|240px|Placa conmemorativa á altura do número 575 da Rúa Castro

## Notas
Escape from the Planet of the Apes

***Escape from the Planet of the Apes*** é un filme estadounidense dirixido por Don Taylor que se estreou en 1971. Terceira parte da saga orixinal de *O planeta dos simios*.

## Sinopse 
Tres simios, a doutora Zira, Cornelius e o doutor Milo, conseguiron sobrevivir ó desastre nuclear que destruíu o seu planeta e, tras reparar a nave dos seres humanos, viaxan a través do tempo ata aterrar na Terra de finais do século XX. Mentres son obxecto de estudo nun centro de investigación para determinar o seu nivel de intelixencia, os humanos intentarán responder ós misterios da súa orixe.

## Personaxes 
* Roddy McDowall como Cornelius
* Kim Hunter como Zira
* Bradford Dillman como Dr. Lewis Dixon
* Natalie Trundy como Dr. Stephanie Branton
* Eric Braeden como Dr. Otto Hasslein
* William Windom como Presidente de América
* Sal Mineo como Dr. Milo
* Albert Salmi como E-1
* Jason Evers como E-2
* John Randolph como Director
* Harry Lauter como Xeneral Winthrop
* M. Emmet Walsh como Aide
* Roy Glenn como Xuíz
* Peter Forster como Cardinal
* Norman Burton como Army Officer
* William Woodson como Oficial naval
* Tom Lowell como Orderly
* Gene Whittington como Capitán da mariña
* Donald Elson como Comisario
* Bill Bonds como TV
* Army Archerd como Árbitro
* James Bacon como Xeneral Faulkner
* Ricardo Montalbán como Armando

## Véxase tamén 
### Ligazóns externas 
* Ficha na IMDb 
* Ficha en Filmaffinity
Vida Escolar

***Vida Escolar*** foi un semanario publicado en Lugo entre 1927 e 1937.

## Historia e características 
Subtitulado *Semanario dedicado a la defensa del Magisterio Lucense*, apareceu o 8 de xaneiro de 1927. Publicábase os sábados. O seu director foi Andrés Gómez Legaspi e entre os seus colaboradores figuraron Enrique Correa, José Galera Moreno, Luís Soto Menor, Julián Pérez Palacios, Xesús Golmar e Germán Lastra. De carácter escolar e pedagóxico, estaba elaborado por mestres e incluíu varios folletíns, como a novela de J. Pérez-Brun *La crueldad de los felices* (1933). Deixou de publicarse o 27 de agosto de 1937. Foi substituído por *Escuela Azul*.

## Véxase tamén 
### Bibliografía 
*
Conquest of the Planet of the Apes

***Conquest of the Planet of the Apes*** é un filme estadounidense dirixido por J. Lee Thompson que se estreou en 1972. Cuarto filme da saga orixinal de *O planeta dos simios*.

## Sinopse 
Estados Unidos, 1991. Tras unha epidemia que matou tódolos gatos e cans da Terra, os homes decidiron adoptar como mascotas os monos, que acabaron convertidos en serventes. Creouse entón un centro para civilizar os exemplares salvaxes por medio da violencia e do electrochoque. Armando criou en segredo a Caesar, o fillo de dous simios falantes: Zira e Cornelius. Cando Caesar comproba o que os homes están facendo cos da súa especie, manifesta publicamente o seu desacordo e, dende ese intre, vese obrigado a agocharse. Ó descubrir que pode comunicarse cos seus telepaticamente, comeza a tramar unha insurrección: incita á desobediencia xeral, arma os seus e comeza a entender que a intelixencia é poder.

## Personaxes 
* Roddy McDowall como Caesar
* Don Murray como Gobernador Breck
* Ricardo Montalbán como Armando
* Natalie Trundy como Lisa
* Hari Rhodes como Mr. MacDonald
* Severn Darden como Kolp
* Lou Wagner como Busboy
* John Randolph como Director da comisión
* Asa Maynor como Mrs. Riley
* H.M. Wynant como Hoskyns
* David Chow como Aldo
* Buck Kartalian como Frank (Gorila)
* John Dennis como Policía
* Paul Comi como Policía
* Gordon Jump como Poxador
* Dick Spangler como Locutor

## Véxase tamén 
### Ligazóns externas 
* Ficha na IMDb 
* Ficha en Filmaffinity
DMAX

**DMAX**   (anteriormente denominada **Discovery Max**) é unha canle de televisión española en aberto. Foi lanzada ao aire o 12 de xaneiro de 2012 e é operada por Discovery Communications nunha frecuencia pertencente a Veo Televisión S. A..

## Historia 
O martes 13 de setembro de 2011 ás 10:00 horas, o acordo asinado entre Unidad Editorial e Discovery Communications anunciouse simultaneamente en Madrid e Londres para cubrir a programación diaria de Veo Televisión, aínda que Unidad Editorial xestionou un espazo de luns a xoves coa emisión de * Una mirada al Mundo * do 12 de xaneiro ao 12 de xullo de 2012, día no que DMax comezou a emitir a súa programación na súa totalidade. Grazas a este acordo, que fixo cambios profundos na programación de Veo Televisión, a canle ten contido "premium". A canle ofrece series e programas de entretemento de non ficción e é complementaria do amplo catálogo internacional de canles que Discovery Communications ten na televisión de pago.

O 20 de outubro de 2011 lanzouse DMAX, a canle Discovery Communications que está na frecuencia de Veo Televisión desde o 12 de xaneiro de 2012. A canle inclúe contido das 13 canles que Discovery Networks distribúe nos Estados Unidos e as 24 canles que distribúe por todo o mundo. A oferta de contido é diferente á de Discovery Channel en España. Un mes despois revelouse que Unidad Editorial acordara transferir a publicidade de Veo Televisión ao Discovery Communications Group a cambio de que a rede internacional proporcione contido ao sinal e pague a royalty.

O 12 de xuño de 2014, a canle engadiuse ao número 93 do operador Canal +

O 12 de setembro de 2016, Discovery MAX cambiou o seu nome a "DMAX". Desde ese día, non só emite documentais e programas, senón tamén series e películas.

## Inicio das emisións 
As vistas previas dos seus programas emitíronse o venres en horario de máxima audiencia coa frecuencia de Veo Televisión. Estas preestrenas comezaron o 9 de decembro de 2011 con dous episodios de "Así se hace" a partir das 22:30 horas. Outras vistas previas foron 'American Chopper' '(venres 16),' 'The King of Tarts' '(venres 23) e' 'The Last Survivor' '(venres 30).

O 1 de xaneiro de 2012 ás 6:00 comezaron as súas emisións en probas cun bucle promocional onde se describiu o seu contido. Días despois, o 12 de xaneiro de 2012 ás 17:45, comezaron as súas emisións regulares.

## Programación 
A programación de DMAX abrangue varios xéneros: supervivencia, cociña, entretemento, motor, mundo salvaxe, docurrealidade, crime etc., dirixíndose a un público moi diverso. Dende 2018, emitiu os Xogos Olímpicos, tanto no verán coma no inverno, sendo a primeira vez que os emitiu un transmisor distinto do que estivo emitindo, que era RTVE, a través das súas canles; La 1, La 2 e Teledeporte.

* *Mi familia vive en Alaska*
* *¿Cómo lo hacen?*
* *Monstruos del río*
* *Desafío x 2*
* *Drama*
* *Tinta LA*
* *El rey de las tartas*
* *Mythbusters*
* *Control de fronteras: Australia*
* *Curiosidades de la Tierra*
* *Wild Frank*
* *Pham Viet Dung*

## Notas 
## Véxase tamén 
### Ligazóns externas 
*Sitio web oficial
Célula oxífila paratiroide

miniatura|dereita|300 px|Micrografía da glándula paratiroide tinguida con hematoxilina-eosina.
As **células oxífilas paratiroides** son células da glándula paratiroide dos humanos e outros animais, que se tinguen fortemente con ácidos, o que as distingue das células paratiroides máis comúns, chamadas células principais paratiroides. As célula oxífilas son moito menos abundantes na glándula ca as principais, pero son máis grandes e máis pálidas e teñen un núcleo pequeno e un citoplasma moi acidófilo (de onde lles vén o nome).

O seu aparato de Golgi e retículo endoplasmático son escasos, pero as mitocondrias son abondosas e alongadas e con moitas cristas, máis numerosas ca nas células principais paratiroides, e entre elas hai gránulos de glicóxeno.

As células oxífilas paratiroides aparecen illadas ou en grupos pequenos entre as células principais no centro e periferia da glándula. As células oxífilas non existen no feto, aparecen en pequeno número entre os 4 e 7 anos, e aumentan na puberdade

Con técnicas de escáner de medicina nuclear, estas células captan selectivamente o complexo radiotrazador tecnecio-sestamibi, e é posible delinear a anatomía da glándula.

A función das células oxífilas paratiroides non se coñece, pero non interveñen na síntese da hormona paratiroide (PTH), que é a principal misión das células principais paratiroides que as rodean.

Na glándula describíronse células con características intermedias entre as oxífilas e as células principais paratiroides.

Como célula oxífila significa célula afín ou amiga dos ácidos (nas tinguiduras) certas células non paratiroides con esa característica tamén se poden denominar oxífilas ou oxifílicas e non deben confundirse coas células oxífilas paratiroides. Estas outras células oxífilas aparecen en cánceres chamados oncocitomas de glándulas salivares, carúncula lacrimal ou riles.

## Notas
## Véxase tamén
### Ligazóns externas
* [Imaxes de células oxífilas](http://images.mitrasites.com/oxyphil-cell-(pathology).html)
Benito López García

**Benito López García**, nado en Xermade o 1 de marzo de 1901 e finado en Roupar o 5 de novembro de 1983, foi un mestre e pedagogo galego.

## Traxectoria 
Foi mestre entre 1921 e 1974 no Páramo, Santaballa (Vilalba) e Roupar (Xermade). Destacou polo seu labor de alfabetización na provincia de Lugo. Colaborou en *Vida Escolar*, *El Magisterio Gallego* e *La Escuela Moderna*. Foi fundador do Afección Club Rouparés en 1932. Finou en Roupar 5 de novembro de 1983.

## Obras 
* *La Escuela Moderna. Técnica de la enseñanza en la escuela*, 1927.
* *Tratado de Pedagogía I e II*, 1968-1970.
* *Los grandes pedagogos*, 1970.
* *La inmortalidad. Historia de la pedagogía*, 1974.

## Vida persoal 
Casou con Francisca Ferreiro López e foi pai de Herminia e Antonio López Ferreiro.

## Notas 
## Véxase tamén 
### Ligazóns externas 
* "Chegan os meses para xuntarse", artigo de María Caravel en *La Voz de Galicia*, 28 de xuño de 2009.
Provincia de Balkan

A **Provincia de Balkan** (en turcomán *Balkan welaýaty*) é unha das cinco provincias (*welayat*) de Turkmenistán.

Situada no oeste do país, limita con Uzbekistán, Kazakhstán, o mar Caspio e Irán. A súa capital é Balkanabat, antigamente coñecida como **Nebit Dag**.

Ten unha superficie de 139 270&nbsp;km2 e unha poboación duns 553 500 habitantes (estimación de 2005). A densidade de poboación é de 3,3 hab./km2, a máis baixa de Turkmenistán.

E provincia posúe importantes reservas de enerxía, producindo o 94 % do gas natural e o 12 % do petróleo de Turkmenistán, e xerando o 18 % da enerxía eléctrica do paía. Debido á escaseza de auga, a súa agricultura é desprezábel, e só o 4,5 % da terra arábel de Turkmenistán está nesta provincia.

Cerca das súas costas do Caspio a provincia está a illa de Ogurja Ada, a máis importante de Turkmenistán e unha das máis grandes do mar Caspio.

## Distritos 
A provincia de Balkan divídese admistrativamente en 6 distritos (*etraplar*; singular, *etrap*) e 7 cidades (*il*). Moitos cambiaron de nome en 95.

* Distritos:
** Bereket (antes Gazanjyk)
** Esenguly
** Etrek (antes Gyzyletrek)
** Magtymguly (antes Garrygala)
** Serdar (antes Gyzylarbat)
** Türkmenbaşy
* Cidades:
** Balkanabat
** Bereket (antes Gazanjyk)
** Garabogaz (antes Bekdaş)
** Gumdag
** Hazar (antes Çeleken)
** Serdar (cidade) (antes Kyzyl-Arvat, Gyzylarbat) – status de *etrap* outorgado tatus o 3 de febreiro de 2008.
** Türkmenbaşy (cidade) (antes Krasnovodsk)

## Notas
Liza Balkan

**Liza Balkan** é unha actriz, directora, escritora, profesora e bailarina canadense.

Recibiu o premio Dora Mavor Moore de Toronto pola súa actuación en *Still the Night* (Theatre Passe Muraille/Tova Ent/Tapestry/National Tour).

Liza Balkan é profesora da Universidade de Windsor.

## Notas
Segunda división española 1998/99

A tempada **1998–99** da **Segunda División de España** foi a 68ª edición deste torneo. Comezou o 29 de agosto de 1998 e rematou o 21 de xuño de 1999.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

1 ''O Atlético de Madrid B non puido ascender por ser o equipo filial do Atlético de Madrid.

### Eliminatoria de promoción
## Véxase tamén
### Ligazóns externas 
* Web oficial da LFP
* Web oficial da Real Federación Española
Balkan

**Balkan** pode referirse a:

***Provincia de Balkan**, provincia de Turkmenistán.
****Balkan***, publicación periódica de Balkanabat (Turkmenistán).
***Balkan Bulgarian Airlines**, antiga compañía aérea de Bulgaria.
***Balkan**, primeira moto fabricada de Bulgaria.
***PFC Balkan Botevgrad**, un club de fútbol de Bulgaria.
***Balkan Universities Network**, rede de universidades dos Balcáns, creada tras a disolución de Iugoslavia, para a creación de novas universidades e a aplicación do proceso de Bologna nas universidades dos Balcáns.
***Balkan**, banda musical formada en 1982 en Novi Sad polo guitarrista e vocalista Aleksandar Cvetković.
****Balkan***, álbum da cantante de pop serbia Seka Aleksić, gravado en 2003.
***Liza Balkan**, actriz canadense.

## Véxase tamén 
### Outros artigos
* Balcáns
Advanced Crew Escape Suit

[miniatura|Tripulantes da misión [STS-130 en camiño para entrar no transbordador espacial Endeavour enfundados nos seus traxes ACES.]]
**ACES** (acrónimo de *Advanced Crew Escape Suit*), denominado **S1035** polo seu fabricante (David Clark) era un modelo de traxe espacial estadounidense posto en servizo en 1995 para substituír o LES (*Launch/Entry Suit*) como vestimenta durante o lanzamento e reentrada atmosférica dos transbordadores espaciais. A finalidade de ACES era protexer á tripulación no caso de perda de presión na cabina do transbordador a altitudes de máis de 30&nbsp;km e adicionalmente protexela do frío e da auga no caso de ter que saltar en paracaídas, así como aislala de calquera posible contaminación da cabina. O traxe incluía unha parte interior pola que circulaba líquido refrixerante. A diferenza do LES, ACES era un traxe de presión completa.

Durante a reentrada, ACES usaba o mesmo sistema usado no LES para contrarrestrar as fortes aceleracións, consistente en vexigas de presión situadas nas pernas e no abdome inferior para evita-la acumulación de sangue na parte inferior do corpo tras as longas exposicións á microgravedade. Foi usado por primeira vez na misión STS-64, o 9 de setembro de 1994.

## Notas
Balkan (álbum)

***Balkan*** é o segundo álbum da cantante pop e dance serbia Seka Aleksić, gravado en 2003. Despois de varios atrasos, o álbum lanzouse ao mercado o 5 de marzo de 2005, vendéndose máis de 3 millóns de copias en todo o mundo. Deste álbum Seka publicou 5 *singles*, e estas cancións tiveron máis de 2,5 millóns de visitas en youtube.

## Véxase tamén 
### Ligazóns externas 
* *Balkan*  en Yu4You.com
Petalas

**Petalas** ou **Petala** (en grego: Πεταλάς) é a illa máis grande (5,4&nbsp;km²) das illas Equínadas, entre o grupo das Illas Xónicas en Grecia. William Martin Leake conxeturou que Petalas podería ser a antiga Duliquio, da que a Ilíada conta que 40 barcos levantaron áncora a Troia, pero Estrabón e a maioría dos autores modernos prefiren a identificación de Duliquio con Makri, unha illa próxima. Petalas, de propiedade privada, ofreceuse recentemente á venda.

## Véxase tamén 
### Ligazóns externas 
*Island of Petalas for sale
*Petalas on GTP Travel Pages 
**Información de mapas de: Mapquest, LiveLocal or Google or Yahoo! Maps
**Imaxe de satélite: Google or Microsoft Virtual Earth - imaxe dispoñible
Andrzej Łapicki

**Andrzej Łapicki**, nado en Riga o 11 de novembro de 1924, é un actor de teatro e cine ademais de director teatral polaco, profesor da Academia de Teatro Alexandre Zelwerowicz, da que foi reitor de 1981 a 1987.

## Traxectoria 
Seu pai, Boris Łapicki, fora profesor de dereito romano nas universidades de Varsovia e Lodz. Estudante de Varsovia logo da ocupación alemá e da prohibición do ensino en polaco so pena de morte, foi alumno no sistema clandestino de ensino organizado no país, estudando no Instituto Nacional de Arte Dramática e actuando en representacións secretas e como actor na Oficina de Información e Propaganda da exército da resistencia, e en 1944 participou na insurrección de Varsovia.

Despois da guerra estudou en Lodz, na Escola Superior Estatal de Teatro, debutando en 1945 no teatro do exército na obra *Wesele* (A voda) de Stanisław Wyspiański. Ao ano seguinte estréase no cine no filme *Dwie godziny* de Stanisław Wohl, facéndose coñecido en 1960 ao protagonizar a fita *Powrót* de Jerzy Passendorfer, polo seu traballo no cine e na televisión converteuse nas décadas de 1960 e 1970 nun dos actores máis famosos do país canda Zbigniew Cybulski e Stanisław Mikulski.

## Véxase tamén 
### Ligazóns externas 
* Ficha en Filmpolski
Balkan Bulgarian Airlines

**Balkan Airlines** (en ) foi unha compañía aérea estatal de Bulgaria que existiu entre 1947 e 2002.

Durante a década de 1970 o avión convertérase nun importante medio de transporte en Europa, pero tras a caída do comunismo na Europa do Leste, a empresa tivo inestabilidade financeira.

A pesar de reorganizar a súa administración e continuar as operacións, tras o cambio de milenio e unha controvertida privatización, declarouse en bancarrota en 2002.

Unha compañía nova, a Bulgaria Air, converteuse na aeroliña de bandeira búlgara en 2003.

## Véxase tamén 
### Ligazóns externas 
* *Timetables* históricas
* Accidentes e incidentes 
* Vídeo de AirlineFan
Pietà

[miniatura|A *Pietà*, escultura en [mármore de Michelangelo na basílica de San Pedro (Vaticano).]]
A **Pietà**, ou *Virxe de Piedade*, é un tema artístico da iconografía cristiá que representa á Virxe María en *Mater Dolorosa* , nai que chora o seu fillo que ten sobre os seus xeonllos, neste caso Cristo baixado morto da cruz antes da súa posta na tumba, acontecemento antes da súa Resurrección, precedendo a Ascensión. A escena da *Deposición de Cristo* trata de xeito máis amplo de todos personaxes que estaban ao pé da cruz por demais do Cristo e da súa Nai.

## Historia 
Este tema cristián de sufrimento e de morte é o primeiro expresado despois dos episodios da Paixón de Cristo, antes da súa Resurrección. Está vixente entre os anos 1350 e 1500 (dos séculos XIV e XV) moi marcados por graves períodos de epidemias e pandemias de peste negra.

Completa outros temas de Virxe, ou «Virxe co Neno», tradicionalmente inscritos na infancia de Xesús.

Estritamente o tema non debe implicar, na súa representación, máis que dous dos personaxes da cronoloxía da vida do Cristo: el mesmo morto e María a súa nai aflixida. Como en moitas outras representacións sagradas, outros personaxes (santos, o doador ou o socio comanditario) poden asistir de xeito anacrónico á escena como se pode ver tamén nas *Conversacións sagradas* (*Sacra Conversazione*), outro tema da iconografía cristiá xurdido no Renacemento.

## Galería de imaxes 

Imaxe:Déploration sur le Christ mort (Bronzino).jpg|*Deposición de Cristo*, pintura manierista de Agnolo Bronzino cara 1540.
Imaxe:Nicolas Poussin and Daniel Seghers - Pietà - Musée Thomas-Henry.jpg|*Pietà*, pintura de Nicolas Poussin, cara 1626.
Imaxe:Greifenburg - Pfarrkirche St Katharina - Fenster - Pieta.jpg|*Pietà*, vidreira dunha igrexa de Greifenburg (Austria).
Imaxe:Piedad.JPG|*Pietà* na Semana Santa en Cartaxena (España).
Imaxe:Cara posterior do cruceiro de Lóngora.JPG|*Pietà* na parte posterior do cruceiro do pazo de Lóngora (Liáns, Oleiros).
Imaxe:A Igrexa- Cacheiras- Teo- Galiza-6.jpg|*Pietà* na igrexa parroquial, Cacheiras, Teo.

## Véxase tamén 
### Outros artigos 
* Viacrucis
Ricardo Mella (homónimos)

**Ricardo Mella** pode referirse a:
***Ricardo Mella Cea** (1861—1925), escritor, intelectual e activista libertario.
***Ricardo Mella Serrano** (1889—1958), enxeñeiro e político galego, fillo do anterior.
Linguas aborixes de Australia

O termo **linguas aborixes de Australia** designa un conxunto de linguas faladas nunha extensión xeográfica determinada e non a unha familia lingüística propiamente dita, xa que se refire ó conxunto de idiomas autóctonos (arredor dunhas 200 linguas) que son faladas en Australia e pequenas illas adxacentes polos aborixes australianos e que se poden agrupar en diversas familias.

## Situación 
Case todas estas linguas atópanse ameazadas por procesos de extinción, que se iniciaron cando o inglés comezou a imporse como idioma de comunicación xeneralizado. Para facerse unha idea do precaria que é a súa situación chega con dicir que tan só 5 ou 6 destas linguas contan con máis de 1000 falantes e que practicamente a metade non son faladas por máis de 10 ou 20 persoas. Cada ano, un número importante e crecente de linguas aborixes pasa á listaxe de linguas extintas. Segundo os datos do ano 2008, quedaban vivas 220 linguas das que 25 contaban cunha única persoa falante.

## Clasificación 
[250px|miniatura|Mapa das linguas en diferentes cores que representan as distintas [familia lingüística|familias lingüísticas:

]]
Tradicionalmente, as linguas australianas téñense clasificado nunha ducia de familias e unhas poucas linguas illadas. A familia lingüística de maior distribución é a das linguas pama-nyunganas que se estenden por case todo o territorio australiano agás no norte. Por este motivo e para facer unha clasificación máis sinxela e cómoda, o resto das linguas agrúpanse baixo o termo de linguas non pama-nyunganas.

## Véxase tamén 
### Outros artigos 
* Aborixes australianos
* Lista de linguas aborixes de Australia
* Lista dos pobos indíxenas de Australia
* Linguas de sinais aborixes de Australia
Mário Herrero

**Mário J. Herrero Valeiro**, nado na Coruña o 2 de febreiro de 1968, é un escritor galego.

## Traxectoria 
É licenciado e doutor en Filoloxía Hispánica pola Universidade da Coruña, e tamén tradutor xuramentado de portugués. Poeta e investigador en sociolingüística, sobre todo na problemática de planificación lingüística e normalización do galego.

Ten colaborado en diversas revistas, como *Agália*.

## Obras 
### Poesía 
* *No limiar do silêncio. Poemas da estrangeirice*, 1999, Espiral Maior.
* *Cartografia da Atrocidade*, 2001, Edições Tema.
* *A Vida Extrema*, 2005, Edições Arcosonline, en edición electrónica.
* *Outra Vida*, 2013, Através Editora.
* *Da Vida Conclusa*, 2014, O Figurante.
* *A Razão do Perverso*, 2016, Caldeirón.
* *A Fé do Converso*, 2019, Através Editora.
* *Ética do abandono*, 2022, Através Editora.

### Ensaio 
* *Guerra de Grafias, conflito de elites*, 2011, Através Editora.
* *A normalização linguística. Uma ilusão necessária*, 2015, Através.

### Obras colectivas 
* *Mátria da Palavra. Antologia de poetas galego-lusofonos*, 1990.
* *I Certame Literario*, 1993.
* *Sete Poetas*, 1995.

## Premios 
* VII Premio Espiral Maior de Poesía en 1998, por *No limiar do silêncio*.
* II Premio de Poesía Figurante en 2014, por *Da Vida Conclusa*.
* Premio Literario ''Glória de Sant'Anna* en 2015, por *Da Vida Conclusa*.
* Gañador do Certame de poesía erótica *Illas Sisargas* en 2015, por *A razão do perverso''.